પરાણે લગ્ન થાય અને એ પછી પ્રેમ થાય એવી ‘હમ દિલ દે ચુકે સનમ’થી લઈને (આ જ યશરાજ બૅનરની) ‘રબ ને બના દી જોડી’ જેવી ફિલ્મોની જ લાઇનમાં આ ‘દમ લગા કે હઈશા’ આવે છે; પરંતુ અહીં નવું, નોખું ને નવતર છે ફિલ્મના દરેક સીનમાંથી ટપકતી ઑનેસ્ટી. આપણે ત્યાં ભાગ્યે જ કોઈ ફિલ્મ હરિદ્વારમાં શૂટ થઈ છે. હરિદ્વાર, હૃષીકેશનાં એકદમ ઓરિજિનલ અને જરાય ગ્લૅમરસ ન લાગે એવાં લોકેશન. જ્યાં સતત પાવિhય ઔર ભક્તિરસ સે ભરપૂર વાતાવરણ વહેતું હોય ત્યાં ફિલ્મના ડિરેક્ટરે એક હળવીફૂલ લવ-સ્ટોરી બનાવીને બતાવી છે. એમ તો આ ફિલ્મની જેમ સામૂહિક વિવાહ પણ ભાગ્યે જ આપણી ફિલ્મોમાં જોવા મળ્યા છે.